Toğrul Ömərov
Toğrul Ömərov (3 avqust 1986, Diyallı, İsmayıllı rayonu) — Azərbaycan alimi, uşaq cərrahı, uşaq uroloqu. Azərbaycanda uşaqlarda laparoskopik və torakoskopik cərrahiyyə sahəsindəki fəaliyyətləri üzrə məşhurdur. Tibbdə qlobal səviyyədə istifadə olunan anadangəlmə qasıq yırtığı olan uşaqlarda laparoskopiya yardımlı ignipunktur ekstraperitoneal herniorrafiya metodunun və uşaqlarda anadangəlmə qasıq yırtığı üçün laparoskopik üsulla igniopunktur ekstraperitoneal herniorrafiya ixtirasının həmmüəllifidir. 8000-dən artıq əməliyyat icra etmişdir.